CELEX: 32018R1851
Language: sl
Date: 2018-11-21 00:00:00
Title: Izvedbena uredba Komisije (EU) 2018/1851 z dne 21. novembra 2018 o vpisu imena v register zaščitenih označb porekla in zaščitenih geografskih označb („Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (ZGO))

28.11.2018   
               
               
                  SL
               
               
                  Uradni list Evropske unije
               
               
                  L 302/5
               
            
         IZVEDBENA UREDBA KOMISIJE (EU) 2018/1851
         z dne 21. novembra 2018
         o vpisu imena v register zaščitenih označb porekla in zaščitenih geografskih označb („Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (ZGO))
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti členov 15(1) in 52(2) Uredbe,
         ob upoštevanju naslednjega:
         
                     (1)
                  
                  
                     V skladu s členom 50(2)(a) Uredbe (EU) št. 1151/2012 je bil zahtevek za registracijo imena „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“, ki ga je vložila Nemčija, objavljen v Uradnem listu Evropske unije (2).
                  
               
                     (2)
                  
                  
                     Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba ime registrirati.
                  
               
                     (3)
                  
                  
                     Nemški organi so po elektronski pošti, prejeti 19. aprila 2018 in 21. junija 2018, Komisiji sporočili, da je bilo v nacionalnem postopku ugovora potrjeno, da bi registracija imena „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ škodovala obstoju popolnoma enakega imena in da so se proizvodi, ki nosijo to ime, zakonito tržili več kot pet let pred datumom objave iz člena 50(2)(a) Uredbe (EU) št. 1151/2012. Zato so navedeni organi v skladu s členom 15(1) Uredbe zaprosili za odobritev prehodnega obdobja do 31. decembra 2020 v korist proizvajalca „Kalfany Süße Werbung GmbH & Co.KG, D-79336 Herbolzheim“ s sedežem zunaj opredeljenega geografskega območja imena „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“, ki je neprekinjeno več kot pet let zakonito tržil proizvod s prodajnim imenom „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“.
                  
               
                     (4)
                  
                  
                     Ker podjetje „Kalfany Süße Werbung GmbH & Co.KG, D-79336 Herbolzheim“ izpolnjuje pogoje iz člena 15(1) Uredbe (EU) št. 1151/2012 za prehodno obdobje za zakonito uporabo prodajnega imena po njegovi registraciji, bi bilo zanj treba odobriti prehodno obdobje do 31. decembra 2020 za uporabo imena „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za politiko kakovosti kmetijskih proizvodov –
                  
               SPREJELA NASLEDNJO UREDBO:
         
            Člen 1
            Ime „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (ZGO) se registrira.
            Ime iz prvega odstavka opredeljuje proizvod skupine 2.3 Kruh, fino pecivo, slaščice, keksi in drugi pekovski izdelki iz Priloge XI k Izvedbeni uredbi Komisije (EU) št. 668/2014 (3).
         
         
            Člen 2
            Proizvajalec „Kalfany Süße Werbung GmbH & Co.KG, D-79336 Herbolzheim“ lahko do 31. decembra 2020 še naprej uporablja registrirano ime „Bayrisch Blockmalz“/„Bayrischer Blockmalz“/„Echt Bayrisch Blockmalz“/„Aecht Bayrischer Blockmalz“ (ZGO).
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. novembra 2018
            
               
                  Za Komisijo
               
               
                  V imenu predsednika
               
               Phil HOGAN
               
                  Član Komisije
               
            
         
         
            (1)  UL L 343, 14.12.2012, str. 1.
         
            (2)  UL C 96, 14.3.2018, str. 38.
         
            (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).